Soos reeds genoem, moet in gedagte gehou word dat die grafiek wat voedselvoorsiening voorstel nie vas is nie. Sy vorm en posisie word deur verskeie faktore soos klimaat, reënval, ens beïnvloed. Die voorkoms van 'n ondervoorsiening op 'n stadium waar die herfsgepaarde ooi se voedingsbenodigdhede op sy hoogste is, kan tog jaarliks verwag word.
Uit veral Fig. 2 is dit duidelik dat dragtige en lammerooie op natuurlike weiveld 'n stadium van ondervoeding kan ondervind. Wat die ooi self bet ref kan dit lei tot 'n breek in geproduseerde wol en ook tot domsiekte. 'n Lae melkproduksie kan ook verwag word, aangesien voeding gedurende die laaste vier tot ses weke van dragtigheid 'n belangrike invloed op melkproduksie het.
Wat die lam betref speel voeding van die ooi gedurende laat dragtigheid en die eerste deel van laktasie 'n baie belangrike rol. Hierdie invloed word in Fig. 4 geïllustreer.
Dit is duidelik uit Fig. 4 dat die lam op sy gevoeligste vir permanente belemmering is gedurende die stadium wat die lam afhanklik is van die ooi vir sy voedsel.
Prikkelvoeding kan gedefinieer word as die gee van beter voeding aan ooie in 'n swak kondisie 'n paar weke voor paring (drie tot vier weke) sodat die ooie gedurende paartyd vinnig in kondisie toeneem. Dit behels nie die gee van bykomstige voedsel van ooie wat reeds in 'n goeie kondisie is nie.
Die volgende maatreëls kan vir die oorbrugging van die tydperk van lae voedselvoorsiening soos in Fig. 2 aangedui, oorweeg word:
(1) 'n Gedeelte van 'n boer se skape nie gedurende 'n kritieke tydperk vir weiveld op die veld is nie.
Indien alle voer aangekoop moet word, is dit vanselfsprekend dat hierdie maatreël die duurste is. Dit is egter 'n stelsel wat in meeste van die Europese lande en in die V.S.A. toegepas word.
(a) Min melding oor ekonomiese aspekte is opsetlik gemaak, aangesien min van genoemde voordele ekonomies verantwoord kan word. Dit verg ook 'n artikel op sy eie.